“Бывае (найбольш часта гэта сустракаецца ў прафесійным боксе), што спартсмены быццам бы незнарок б’юць галавой саперніка. У спартсмена рассячэнне, і ён прайграе, бо не можа далей весці паядынак. Хітрыкаў хапае, аднак карыстацца імі або не — гэта ўжо на сумленні трэнера і спартсмена. Аднак несправядлівай гульнёй у вялікім спорце вы не зможаце дабіцца вяршынь. Вас рана ці позна раскрыюць, пакараюць, і кар’ера можа быць скончана. Канечне, грубасці ў боксе хапае, аднак на грубасць лепш адказваць не грубасцю, а больш дасканалай тэхнікай”, — падзяліўся старшы трэнер Іван Сяргеевіч Жук. Яго калега Аляксандр Аляксандравіч Шалаеў дадаў: “Хочаш перамагчы — перамагай сумленна, каб сапернік або скідваў пальчаткі і пакідаў рынг расчараваным, або знаходзіўся ў стане накаўта. Тады ніякіх пытанняў да сумленнасці тваёй гульні не ўзнікне ні ў суддзяў, ні ў саперніка”.